Legal Document

Category: 67

Text:
9. ΑΠΟΦΑΣΗ ΥΠΟΥΡΓΟΥ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ Αριθ. 6625 της 26 Μαρτ./17 Απρ. 1992 (ΦΕΚ Β΄264) Καθορισμός οργάνωσης και λειτουργίας της Ειδικής Γραμματείας Αποκρατικοποίησης. Έχοντας υπόψη: α)Τις διατάξεις του Νόμ. 1588/ 1985 «Κυβέρνηση και Κυβερνητικά Όργανα». β)Τις διατάξεις του άρθρ. 2 παρ. 2 του Νόμ. 2000/1991 «Για την αποκρατικοποίηση, απλούστευση των διαδικασιών εκκαθάρισης, ενίσχυσης των κανόνων ανταγωνισμού και άλλες διατάξεις». γ)Τις διατάξεις των Π.Δ. 229/86 και 396/89 «Σύσταση και Οργάνωση της Γ.Γ.Β.». δ)Την ανάγκη καθορισμού της Οργάνωσης και λειτουργίας της ειδικής Γραμματείας Αποκρατικοποίησης που συστάθηκε με τις διατάξεις του άρθρ. 2 του Νόμ. 2000/1991, αποφασίζουμε: Λειτουργία ειδικής Γραμματείας Αποκρατικοποίησης Άρθρ.1.-Η Ειδική Γραμματεία Αποκρατικοποίησης, που συστάθηκε με τις διατάξεις του άρθρ. 2 του Νόμ. 2000/91, εντάσσεται και λειτουργεί σαν οργανική ανεξάρτητη Υπηρεσία στη Γενική Γραμματεία Βιομηχανίας του ΥΒΕΤ. Σελ. 778,6108(α) Τεύχος 1431 Σελ. 74 Αρμοδιότητες της Ειδικής Γραμματείας Αποκρατικοποίησης Άρθρ.2.-Η Ειδική Γραμματεία Αποκρατικοποίησης επικουρεί στο έργο της την Διυπουργική Επιτροπή Αποκρατικοποίησης και τον Υπουργό Βιομηχανίας στα θέματα αποκρατικοποίησης που εισηγείται και εποπτεύει. Ειδικότερα, έργο της Ειδικής Γραμματείας Αποκρατικοποίησης είναι: 1)Η παροχή οδηγιών και κατευθύνσεων στους φορείς του Δημοσίου Τομέα για θέματα της αποκρατικοποίησης. 2)Ο συντονισμός όλων των επί μέρους ενεργειών προς αποκρατικοποίηση και η εξασφάλιση της επικοινωνίας μεταξύ Δ.Ε.Α. Υπουργού ΒΕΤ και των φορέων του Δημόσιου Τομέα. 3)Η συγκέντρωση των απαιτουμένων στοιχείων και η σύνταξη εισηγήσεων σύμφωνα με τις οδηγίες του Υπουργού ΒΕΤ προς την ΔΕΑ. 4)Η αναπαραγωγή και γνωστοποίηση των αποφάσεων της ΔΕΑ και η παρακολούθηση της υλοποίησης τους. 13.Ξ.βαα.9 Κοινωνικοποίηση - Αποκρατικοποίηση Επιχειρήσεων Δημοσίου Χαρακτήρα 5)Η τήρηση πρωτοκόλλου και αρχείου της Ειδικής Γραμματείας Αποκρατικοποίησης. 6)Η Οργάνωση συσκέψεων και η σύσταση ομάδων εργασίας και Επιτροπών για την μελέτη θεμάτων αποκρατικοποίησης. 7)Η γνωμάτευση επί παντός θέματος που παραπέμπεται στην Ειδική Γραμματεία Αποκρατικοποίησης, από τη ΔΕΑ, για γνωμοδότηση. 8)Η παροχή νομικής συνδρομής στη ΔΕΑ. 9)Η ενημέρωση της ΔΕΑ επί της πορείας των θεμάτων που χειρίζεται. 10)Ο χειρισμός κάθε θέματος που σχετίζεται με το έργο της αποκρατικοποίησης, ως τούτο καθορίζεται στις διατάξεις του άρθρ. Ι του Νομ. 2000/91. «Άρθρ.3.-α) Για την κάλυψη των αναγκών σε προσωπικό της Ειδικής Γραμματείας Αποκρατικοποίησης συνιστώνται οι ακόλουθες προσωρινές θέσεις: α)Θέση Ειδικού Γραμματέα με βαθμό β΄της κατηγορίας των ειδικών θέσεων. β)Πέντε θέσεις υπαλλήλων κατηγορίας Ειδικού Επιστημονικού Προσωπικού ή ΠΕ. γ) Δύο θέσεις υπαλλήλων κατηγορίας Δ.Ε.  δ)Μία θέση υπαλλήλου κατηγορίας Σ.Ε. β)Οι θέσεις των περίπτ. (β) , (γ) και (δ) μπορούν να καλύπτονται είτε με πρόσληψη προσωπικού με σύμβαση εργασίας ορισμένου χρόνου, είτε με απόσπαση υπαλλήλων από το Δημόσιο ή τον ευρύτερο Δημόσιο Τομέα. Σε περίπτωση πρόσληψης προσωπικού με σύμβαση εργασίας ορισμένου χρόνου, η πρόσληψη αυτή γίνεται με τις διατάξεις του Νομ. 1943/91 σε συνδυασμό με την πράξη του Υπουργικού Συμβουλίου με αριθ. 160/31.12.91 (άρθρ. 2,3 και 4). γ)Η αμοιβή του προσωπικού που προσλαμβάνεται με σύμβαση ορισμένου χρόνου θα καθορίζεται με κοινή απόφαση των Υπουργών Οικονομικών και Β.Ε.Τ. σύμφωνα με τα άρθρ. 19 και 20 του Νόμ. 1876/90. δ)Οι θέσεις (α), (β), (γ) και (δ) αυτοδικαίως καταργούνται με την ολοκλήρωση του έργου της Ε.Γ.Α. και την κατάργησή της». Το άρθρ. 3, αντικαταστάθηκε ως άνω από το άρθρ. Ι της 18576/7-21 Σεπτ. 1992, (ΦΕΚ Β΄569) απόφ. Υπ. Βιομ. Ενέργ. και Τεχνολογίας. «Άρθρ.4.-Στην Εδική Γραμματεία Αποκρατικοποίησης συνιστάται Γραφείο Γραμματειακής εξυπηρέτησης που σκοπό έχει την γραμματειακή εξυπηρέτηση της Ε.Γ.Α., όπως την πρωτοκόλληση εγγράφων, τη διακίνηση αυτών, τη δακτυλογράφηση κειμένων, την τήρηση αρχείου κ.λπ. Το Γραφείο Γραμματειακής  εξυπηρέτησης στελεχώνεται από το προσωπικό του άρθρ. 3 με απόφαση του Ειδικού Γραμματέα της ΕΓΑ». «Αρθρ.5.-Εκχωρείται στον Ειδικό Γραμματέα της Ε.Γ.Α. το δικαίωμα να υπογράφει «Με εντολή Υπουργού», επί των εξής θεμάτων: α. Αλληλογραφία για τη συγκέντρωση των απαιτουμένων στοιχείων για τη σύνταξη εισηγήσεων, σύμφωνα με τις οδηγίες του Υπουργού Β.Ε.Τ., προς τη Δ.Ε.Α.. β. Γνωστοποίηση των αποφάσεων της Δ.Ε.Α. γ. Αλληλογραφία για την παρακολούθηση υλοποίηση των αποφάσεων της Δ.Ε.Α. δ. Ενημέρωση της Δ.Ε.Α. επί πορείας των θεμάτων που χειρίζεται η Ε.Γ.Α.». Τα άρθρ. 4 και 5, προστέθηκαν από το άρθρ. 2 της 18576/7-21 Σεπτ. 1992, (ΦΕΚ Β΄569), απόφ. Υπ. Βιομ. Ενέργ. και Τεχνολογίας.